en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de tr gu en gu gu gu gu en gu gu gu gu en gu gu gu gu gu gu en gu gu gu gu en gu gu en gu gu gu en gu en gu gu gu en gu gu en gu gu gu gu en gu gu gu gu gu gu en gu gu gu en gu gu gu en gu gu gu gu gu en gu gu en gu gu en gu gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
President Election: Sonia Gandhi ready to give tough fight to Modi
પ્રણવ મુખર્જીનું કોણ લેશે સ્થાન? રાષ્ટ્રપતિ ચૂંટણીમાં કોનું પલડું છે ભારે?
divyabhaskar.com | May 18, 2017, 14:39 PM IST
નેશનલ ડેસ્ક. રાષ્ટ્રપતિ પ્રણવ મુખર્જીનો કાર્યકાળ જુલાઈ 2017માં પૂરો થઈ રહ્યો છે. તે પહેલા નવા રાષ્ટ્રપતિને લઈને રાજકીય ચર્ચાઓ વધવા લાગી છે. જ્યાં બીજેપી પોતાના ઉમેદવાર પસંદ કરવાને લઈને વિચાર-વિમર્શ કરી રહી છે. તેની સામે એકજૂથ વિપક્ષ એવા ઉમેદવારની શોધમાં છે જેની પર તમામ પક્ષોમાં સામાન્ય સહમતિ હોય. સોનિયા ગાંધી બીમારીના કારણે લાંબા સમયથી સક્રિય રાજકારણથી દૂર હતા જે રાષ્ટ્રપતિ ચૂંટણીને લઈને સક્રિય થયા છે અને વિપક્ષી પાર્ટીઓને એકજૂથ કરવાના પ્રયાસો હાથ ધર્યા છે. મોદી સરકારને રાષ્ટ્રપતિ ચૂંટણીમાં બરાબરની ટક્કર આપવા આગામી અઠવાડિયે વિપક્ષી પાર્ટીઓની બેઠક થશે, જ્યાં ઉમેદવાર પર અંતિમ નિર્ણય લેવામાં આવવાની શક્યતા દેખાય છે.
બીજેપી પાસે બહુમતનો જાદુઈ આંકડો, પસંદના રાષ્ટ્રપતી બનાવવાનો થશે માર્ગ મોકળો
- બીજેપીને પોતાના પસંદના રાષ્ટ્રપતિ બનાવવાનો માર્ગ મોકળો થતો હોવાના અણસાર લાગી રહ્યા છે.
- આંધ્ર પ્રદેશના વાઈએસઆર કોંગ્રેસના નેતા જગમોહન રેડ્ડીએ વડાપ્રધાન મોદી સાથે મુલાકાત કરીને સમર્થન આપવાનું એલાન કર્યું છે.
- બીજેપીના નેતૃત્વવાળું એનડીએ રાષ્ટ્રપતિ ચૂંટણીને લઈને મજબૂત સ્થિતિમાં હતું જ અને તેમાં વાઈએસઆરનો સાથ ચિંતા દૂર કરવાનો સાબિત થશે.
બીજેપીના પક્ષમાં કેવી રીતે છે જાદુઈ આંકડો?
- 410 સાંસદ અને 1691 ધારાસભ્યોની તાકાતથી એનડીએ પાસે 5,32,019 વોટ છે. ઉલ્લેખનીય છે કે રાષ્ટ્રપતિ ચૂંટણી માટે સમગ્ર દેશના તમામ 4120 ધારાસભ્યો અને 776 સાંસદો મળીને ચૂંટણી મંડળ બને છે.
- તેમના વોટોનું કુલ મૂલ્ય 10,98,882 છે અને જીતવા માટે 5,49,441 વોટ જોઈએ.
- એટલે એનડીએને માત્ર 17,442 વોટ વધુ જોઈએ. વાઈએસઆર કોંગ્રેસની પાસે 16,848 વોટ છે.
વિપક્ષ રમી શકે છે આવો દાવપેચ, કેટલે પહોંચે છે આંકડો?
- બીજી તરફ, વિપક્ષ પણ જોડ-તોડ કરવામાં લાગ્યું છે. તેની કમાન કોંગ્રેસ અધ્યક્ષા સોનિયા ગાંધીએ સંભાળી છે.
- નીતીશ કુમાર જેવા વિપક્ષી નેતા સોનિયા ગાંધી સાથે આ મુદ્દાને લઈને જ મુલાકાત કરી ચૂક્યા છે.
- વિપક્ષી તમામ પાર્ટીઓને મેળવીને લગભગ 3,91,739 વોટ થાય છે.
- કોંગ્રેસના આશા બીજેડી, ટીઆરએસ, એઆઈએડીએમકે અને વાઈએસઆર કોંગ્રેસ પર ટકેલી છે પરંતુ બીજેડીને છોડીને બાકી તમામ પાર્ટીઓ એનડીએને સપોર્ટ કરશે તેવા અણસાર લાગી રહ્યા છે.
- વિપક્ષ પાસે બહુમત મેળવવા માટેનો આંકડો નથી. એવામાં સાંકેતિક મુકાબલો જ થવાની શક્યતા છે.
બીજેપીને દક્ષિણ ભારતની બે પાર્ટીઓ પર છે આધાર
- ટીઆરએસ અને એઆઈએડીએમકેના બંને જૂથો પણ એનડીએ ઉમેદવારનું સમર્થન કરવાના સંકેત આપી રહ્યા છે. ટીઆરએસની પાસે 22,048 વોટ છે.
- જ્યારે એઆઈએડીએમકેના બંને જૂથો પાસે કુલ 59,224 વોટ છે.
- આ રીતે એનડીએની પાસે જરૂરી બહુમતથી પણ વધુ આંકડો હોવાની શક્યતા ઊભી થાય છે.
આગામી સ્લાઇડમાં વાંચો, 2012માં મુલાયમે કોને આપ્યો દગો જેથી ડો. કલામ બીજીવાર ન બની શક્યા રાષ્ટ્રપતિ? એનડીએ અને વિપક્ષના સંભવિત ઉમેદવારો કોણ છે?
મુલાયમે કર્યો દગો, ડો. કલામ ન બની શક્યા બીજી વાર રાષ્ટ્રપતિ
- 2012ની રાષ્ટ્રપતિ ચૂંટણીમાં મુલાયમ સિંહ યાદવે પલટી માર્યા બાદ પ્રણવ મુખર્જીના પક્ષમાં મજબૂર થનારી મમતા બેનર્જીની પાર્ટી તૃણમૂલ કોંગ્રેસ આ વખતે ગોપાલ કૃષ્ણ ગાંધીને વિપક્ષ તરફથી રાષ્ટ્રપતિ પદના ઉમેદવાર બનાવવા માંગે છે.
- ત્યારે તેઓ વિપક્ષના ઉમેદવારના રૂપમાં રાષ્ટ્રપતિ ડો. એપીજે અબ્દુલ કલામને બીજા કાર્યકાળ આપવા માટેનું લૉબિંગ કરી રહી હતી.
- મુલાયમ સિંહ અને પીએ સંગમાની સાથે મમતાએ તેના માટે કેમ્પેન શરૂ કરી દીધું હતું પરંતુ મુલાયમે અનપેક્ષિત રીતે કોંગ્રેસના ઉમેદવારનું સમર્થન કરીને મમતાને આંચકો આપ્યો હતો.
શું 2012નું પુનરાવર્તન થશે?
- ફરી એકવાર 2012ની રાષ્ટ્રપતિ ચૂંટણી જેવી જ સ્થિતિ ઊભી થઈ રહી છે. ત્યારે બીજેપીના નેતૃત્વમાં વિપક્ષ ડો. કલામના નામ પર સરકારને પછાડવા માંગતો હતો.
- એનડીએના ઉમેદવાર જાહેર કર્યા પહેલા જ કોંગ્રેસની આગેવાનીમાં વિપક્ષ ઈચ્છે છે કે સરકારને રાષ્ટ્રપતિ ચૂંટણીમાં પસ્ત કરી દે.
- જોકે, વિપક્ષ અત્યાર સુધી પોતાનો ઉમેદવાર નક્કી નથી કરી શકી. અનેક નામ છે જે ચર્ચામાં છે.
આગળની સ્લાઇડ્સમાં જાણો, કોણ છે રાષ્ટ્રપતિ ચૂંટણીમાં એનડીએ અને વિપક્ષના સંભવિત ઉમેદવારો?
- ઝારખંડના ગવર્નર દ્રોપદી મૂર્મૂનું નામ એનડીએના રાષ્ટ્રપતિ ઉમેદવારની યાદીમાં ટોચ પર છે.
- બીજેપી તેમને રાષ્ટ્રપતિ ચૂંટણીમાં મેદાનમાં ઉતારીને સૌને ચોંકાવી શકે છે.
- જો તેઓ રાષ્ટ્રપતિ ચૂંટણી જીતશે તો આદિવાસી સમાજમાંથી આવનારા પહેલા રાષ્ટ્રપતિ હશે.
- લોકસભા અધ્યક્ષ સુમિત્રા મહાજન પણ રાષ્ટ્રપતિ ચૂંટણી માટે એનડીએના ઉમેદવારોની યાદીમાં સામેલ છે.
- બીજેપી તેમની ઉપર પણ દાવ રમી શકે છે.
- બીજેપી કેન્દ્રીય સામાજિક ન્યાય તથા સશક્તિકરણ મંત્રી થાવર ચંદ ગહલોતને રાષ્ટ્રપતિ ચૂંટણી મેદાનમાં ઉતારી શકે છે.
- તેઓ બીજેપીનો મોટો દલિત ચહેરો છે. આ ઉપરાંત તેઓ વડાપ્રધાન નરેન્દ્ર મોદી અને બીજેપી અધ્યક્ષ અમિત શાહથી ખૂબ જ નિકટતમ માનવામાં આવે છે.
- ભારતના પૂર્વ ન્યાયાધીશ પી સદાશિવમ પણ રાષ્ટ્રપતિ ઉમેદવારનો હોડમાં આગળ હોવાનું કહેવાય છે.
- તેઓ હાલ કેરળના ગવર્નર છે.
લાલ કૃષ્ણ અડવાણી અને મુરલી મનોહર જોશી
- હાલમાં જ બીજેપીના સિનિયર નેતા લાલકૃષ્ણ અડવાણી અને મુરલી મનોહર જોશીને રાષ્ટ્રપતિ ચૂંટણીમાં એનડીએના ઉમેદવાર તરીકે ઉતારવાની ચર્ચા ચાલી રહી હતી.
- જોકે, બાબરી વિધ્વંસ મામલામાં સુપ્રીમ કોર્ટના આદેશ બાદ તેમની આશા ધ્વસ્ત થઈ રહી હોવાના અનુમાન છે.
- બીજેપીની વિરુદ્ધ એકજૂથ વિપક્ષ મહાત્મા ગાંધીના પૌત્ર ગોપાલ કૃષ્ણ ગાંધીને રાષ્ટ્રપતિ ચૂંટણીના મેદાનમાં ઉતારી શકે છે.
- પશ્ચિમ બંગાળના ગવર્નર રહી ચૂકેલા ગોપાલ કૃષ્ણ ગાંધીની એક એડમિનિસ્ટ્રેટર તરીકેની પણ ઓળખ છે. મળતી માહિતી મુજબ રાષ્ટ્રપતિ ચૂંટણી માટે વિપક્ષની યાદીમાં ગાંધીનું નામ ટોચ પર છે.
- 2012માં મુલાયમે મમતાને દગો કર્યા બાદ મમતાએ ગોપાલ કૃષ્ણ ગાંધીને ઉપરાષ્ટ્રપતિ ચૂટણી લડવાનો પ્રસ્તાવ રજૂ કર્યો હતો.
- પરંતુ ગાંધીએ લડવાનો ઇન્કાર કરી દીધો હતો. શક્ય છેકે આ વખતે મમતા બેનર્જીની પહેલ રંગ લાવે અને ગાંધી વિપક્ષના રાષ્ટ્રપતિ પદના ઉમેદવાર બને.
- સિનિયર એડવોકેટ અને પૂર્વ એડિશનલ સોલિસિટર જનરલ ફલી નરીમન ઉપર પણ વિપક્ષ દાવ લગાવી શકે છે.
- નેશનાલિસ્ટ કોંગ્રેસ પાર્ટી (NCP) પ્રમુખ શરદ પવારના નામ ઉપર પણ વિપક્ષ સહમત થઈ શકે છે. પરંતુ પાર્ટીનું કહેવું છે કે તેમણે આ પ્રસ્તાવને ઠુકરાવી દીધો છે.
- જેડીયૂના સિનિયર નેતા શરદ યાદવને રાષ્ટ્રપતિ ચૂંટણીમાં ઉતારવાની ચર્ચા છે. તેમની ઉપર પણ વિપક્ષી પાર્ટીઓ સહમત થઈ શકે છે.
- એવી પણ ચર્ચા ચાલી રહી છે કે વિપક્ષી પાર્ટીઓ હાલના રાષ્ટ્રપતિ પ્રણવ મુખર્જીને ફરીથી ઉમેદવાર બનાવીને મોટો દાવ રમી શકે છે.
- રાષ્ટ્રપતિ પ્રણવ મુખર્જી સાથે મુલાકાત બાદ બિહારના મુખ્યમંત્રી નીતીશ કુમારે પ્રેસ કોન્ફરન્સમાં સ્પષ્ટતા કરી હતી કે, પ્રણવ મુખર્જી ત્યારે જ ચૂંટણી લડશે જ્યારે જો તેમના નામ પર સર્વસંમતિ બનશે. હાલની સ્થિતિમાં તેના અણસાર દૂર-દૂર સુધી નથી દેખાઈ રહ્યા.
(In Depth Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: President Election: Sonia Gandhi ready to give tough fight to Modi
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.